2013.gada 17.septembrī Noteikumi Nr. 826

Rīgā (prot. Nr. 49 3.§)

**Valsts aizsardzības militāro objektu un iepirkumu centra publisko maksas pakalpojumu cenrādis**

Izdoti saskaņā ar

Likuma par budžetu un finanšu vadību

5.panta devīto daļu

1. Noteikumi nosaka Valsts aizsardzības militāro objektu un iepirkumu centra sniegto publisko maksas pakalpojumu cenrādi.

2. Valsts aizsardzības militāro objektu un iepirkumu centrs sniedz publiskos maksas pakalpojumus saskaņā ar cenrādi (pielikums).

3. Atzīt par spēku zaudējušiem Ministru kabineta 2009.gada 22.decembra noteikumus Nr.1564 "Valsts aizsardzības militāro objektu un iepirkumu centra publisko maksas pakalpojumu cenrādis" (Latvijas Vēstnesis, 2009, 204.nr.; 2012, 85.nr.; 2013, 70.nr.).

4. Skaidras naudas maksājumiem, kurus *Euro* ieviešanas kārtības likumā noteiktajā vienlaicīgas apgrozības periodā veic latos, piemēro Ministru kabineta 2009.gada 22.decembra noteikumus Nr.1564 "Valsts aizsardzības militāro objektu un iepirkumu centra publisko maksas pakalpojumu cenrādis".

5. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Aizsardzības ministrs Artis Pabriks